אנדרדוס

אנדרדוס הוא הרכב קומי ישראלי, שהחל את פעילותו ביוטיוב, בשנת 2012. סרטוני הקבוצה פונים לציבור הדתי לאומי וכוללים התייחסויות מגזריות רבות.

נכון ליוני 2025, לערוץ היוטיוב של ההרכב יש מעל ל-81 מיליון צפיות ביוטיוב ומעל ל-81 אלף מנויים.

ב־9 בפברואר 2013 חברי ההרכב השיקו מופע חי על במה. מאז העלו חברי ההרכב עוד 7 מחזות ו-2 מופעים נוספים שהועלו עשרות פעמים ברחבי הארץ.

 חברי ההרכב 
חברי ההרכב הם מתן צור, יאיר יעקבי ונדב נוה – שלושתם בוגרי ישיבת ההסדר קריית שמונה, ואשר בן-אבו – בוגר ישיבת מעלות.

תחילתו של ההרכב הייתה בשנת ה'תשס"ז (2007), כאשר נדב נוה פנה למתן צור והציע לו להקים ביחד הרכב קומי. מתן צור, נדב נוה ויאיר יעקבי הציגו אז ביחד במספר הזדמנויות בישיבת ההסדר בקריית שמונה ובעקבות זאת נדב נוה חשב על הרעיון. למרות זאת, הרעיון לא התפתח לכדי מעשה ודבר לא נעשה בעקבותיו.

בשנת ה'תשע"א (2011) נדב נוה חידש את היוזמה, והציע שוב את ההצעה למתן צור. מתן צור הסכים והרעיון החל לקרום עור וגידים. לדבריו של נדב נוה, יאיר יעקבי צורף לחבורה מכיוון ש"היה לי ברור שאם ארצה לעשות משהו כזה, האדם הראשון שאני אעבוד איתו הוא יאיר, כי בישיבה הוא היה על תקן המצחיקן". את אשר בן אבו, היחיד מבני החבורה שלא למד בישיבה בקריית שמונה, צירף לקבוצה יאיר יעקבי. נדב נוה הכיר את אשר בן אבו לאחר שבן אבו שיחק בסרטים שנדב נוה צילם אז, כחלק מלימודי הקולנוע שלו.

בנוסף לחברי ההרכב הרגילים, כאשר נדרשה דמות נשית במערכון, שיחקו אותה נעמה קלינמן, שרלין חזיזה, תמר שילה, אביטל בן-גד, תמר אלקן ועוד.

עיסוקים נוספים
לבד מהמשחק בסרטונים, נדב נוה גם אחראי לבימוי ולעריכה שלהם, יעל נוה-הרשברג, אשתו של נדב, מסייעת בצילום, נעם, אחיו של נדב, מסייע בכתיבת מערכונים ורון אביטל משמש כעוזר הפקה וכאיש הטכני במופע של אנדרדוס.

ההרכב אינו העיסוק היחידי של החברים בו:
בן אבו כתב טור בעולם קטן, וב"מקום בעולם" עובד בערוץ מאיר לילדים, מלמד באולפנת בני עקיבא "שירת הים" ולומד באקדמיה למוזיקה;
צור עבד ככתב במקום בעולם ובמקומות נוספים;
יעקבי עובד כבמאי ותסריטאי בחברת רוגטקה, כותב טור קבוע בעיתון בשבע ומופיע גם לבדו בהופעת סטנד-אפ; ונוה כותב מדור קבוע באותיות וילדים ובעבר גם בעלון לנוער של "עולם קטן"- מקום בעולם, עוסק בצילום ועריכת וידאו לגופים שונים, בהם ידיעות ספרים וגופים נוספים וכן מצלם ומשחק יחד עם ילדיו בסדרה "בול בפוני" בערוץ מאיר לילדים.

לדבריו של נוה, "הכיוון לא היה להיפגש ולעשות צחוקים. מלכתחילה לא רצינו שזה יסתכם בכך שהחברים שלנו יצפו ביוטיוב וייהנו. כיוונו גבוה ורצינו שזה יהיה יותר מסתם תחביב. לכן מלכתחילה היה ברור שכולנו הולכים להיות טוטליים על הפרויקט. יצרנו השקעה גדולה בקונספט, בדמויות, בצד הטכני ובשם הקבוצה, לפני שבכלל התחלנו לצאת עם זה". בנוסף, נוה טען שהוא לא הופתע מההצלחה של ההרכב, אלא רק מהעובדה שהדבר קרה כל כך מהר.

 ציוני דרך 

ב-9 בינואר 2012 העלה ההרכב את הסרטון הראשון, "אנדרדוס – מספר הודעות", שנכון לפברואר 2026, יש לו כ-326,000 צפיות.

פריצתם של אנדרדוס לתודעה הציבורית החלה ב-10 בינואר 2012, כאשר ההרכב העלה ליוטיוב סרטון פארודי בשם "אנדרדוס – המירוץ למיליון 3". הרקע להעלאתו של הסרטון היה לאחר שבעונה השנייה של המירוץ למיליון השתתפו זוג דתי בשם עקיבא וענהאל. בסרטון הוצגו זוגות פיקטיביים שונים שכביכול משתתפים במירוץ למיליון 3 ושחלקם הגדול קשור בדרך כלשהי להווי החיים הדתי על מגוון זרמיו. הסרטון נצפה כ-682,000 פעמים, נכון לאוקטובר 2025, זכה לפופולריות רבה בציבור הדתי לאומי, והגיע לתפוצה נרחבת דרך הרשת החברתית פייסבוק ודרך הדואר האלקטרוני. בעקבות הסרטונים התפרסמו חברי ההרכב בציבור הדתי לאומי ורואיינו בערוץ 7, בעולם קטן, ערוץ 10 (צינור לילה), חדר החדשות, במגזין מוצש ובמקומות נוספים. בעקבות הצלחתו של הסרטון המשיכו חברי ההרכב להעלות סרטונים חדשים מדי שבוע.
+הזוגות במירוץ למיליון 3הקשרשמותגילשחקניםקורא בתורה והמתקן?אשר בן אבו ומתן צוררווק מבוגר ואמא שלו?הרווק - 30+נדב נווה ונעמה קליינמןזוג אחרי דייט ראשוןהבת - אורלי?יאיר יעקבי ונעמה קליינמןחברים מבני ברק?יאיר יעקבי ונדב נווהזוג שיוצא חצי שנה 
ולקח הפסקה לחשוב על הקשר?נעמה קליינמן ואשר בן-אבורפורמים?אשר בן-אבו ויאיר יעקבימכיניסטים?נדב נווה ומתן צורמדריך ומדריכה בבני עקיבאהמדריך - יואב16/17נעמה קליינמן ומתן צורזוג זקנים מהמניין המוקדםנדב נווה - אברשה?נדב נווה ואשר בן-אבוחמות וכלההכלה - דנה?נעמה קליינמן ושחקנית לא-ידועהבאו כמחאה על הדרת נשים?יעל נווה הרשברג ונעמה קליינמןמזכ"ל תנועת נוער לא ידועה
וקומונר אחד הסניפים?הקומונר - 18/19נדב נווה ומתן צורחברותא מהישיבה?יאיר יעקבי ונדב נווהדתיים לייט מתחכמים שמצליחים
למצוא פתרונות קלושים לבעיות
הלכתיות סבוכות?יאיר יעקבי ומתן צורנחנחים?אשר בן אבו ומתן צור
ב-2 באוגוסט 2012 העלה ההרכב שיר פרודי בשם "אחלה חסודה" על סצנת הדייטים בציבור הדתי-לאומי. השיר מהווה פרודיה על השיר הפרודי "אחלה חמודה" של הזמר בני בשן. הקליפ זכה להצלחה רבה ותוך כחודש הגיע לכ-240,000 צפיות. הצלחתו של הסרטון סוקרה גם בתקשורת הכללית. מספר הצפיות בקליפ, נכון לאוקטובר 2025, עומד על כ-985,000.

לקראת סוף דצמבר 2012, פחות משנה מאז העלאת הסרטון הראשון, הגיע ערוץ הווידאו של ההרכב ל-5 מיליון צפיות.

ההרכב הכניס בין סרטוניו מספר פרסומות בתשלום. פרסומות עבור בית ספר מעלה, ידיעות ספרים וכן קידום מכירות עבור ספר של הרב חיים נבון. ב-3 בינואר 2013 חברי ההרכב הנחו את טקס הגמר של מעלה, הנחיה ששילבה גם מערכונים חיים ומצולמים של ההרכב שעסקו בנושאים הקשורים ללימודי קולנוע ולקולנוע הדתי. המערכונים המצולמים הועלו לאחר מכן גם לערוץ של ההרכב ביוטיוב.

ב-9 בפברואר 2013 השיקו חברי ההרכב מופע חי על במה.

ב-30 באוגוסט 2013 התארח יו"ר הבית היהודי ושר הכלכלה באותה עת, נפתלי בנט, במערכון של אנדרדוס לכבוד ראש השנה. הסרטון זכה ללמעלה מחצי מיליון צפיות ביוטיוב נכון ליולי 2022.

ב-20 בפברואר 2014 העלה ההרכב שיר פרודי בשם "שיר הסמס" העוסק בתופעת שו"ת SMS בציבור הדתי לאומי. לחן השיר נלקח מהשיר "Fifty Ways to Say Goodbye" של טריין. השיר זכה להצלחה ובתוך פחות משבועיים עבר את רף 300,000 צפיות, וב-9 באפריל 2014 הפך לסרטון הנצפה ביותר של אנדרדוס עם למעלה מ-800,000 צפיות, ונכון לאוקטובר 2025 יש לו כ-2.4 מיליון צפיות. סרטון זה גם נכנס לרשימת עשרת הסרטונים הבולטים של יוטיוב בישראל לשנת 2014.

בפברואר 2015 הסתיימה הצגת המופע הראשון, לאחר כמאה הופעות, ובפורים ה'תשע"ה השיק ההרכב מופע חדש שנקרא "אנדרדוס 2". באוגוסט אותה השנה העלה ההרכב שיר פרודי שנקרא "סנדלים" העוסק בערכם של הסנדלים בעונת הקיץ והוא פרודיה על השיר "Chandelier" של הזמרת האוסטרלית סיה פרלר. הסרטון זכה ליותר מ-1,700,000 צפיות נכון לאוקטובר 2025.

בכסלו ה'תשע"ז (דצמבר 2016) העלה ההרכב מחזמר לכל המשפחה שנקרא "חלומות במגירה". המחזמר נכתב ובוצע על ידי חברי ההרכב בניהולו האמנותי של הבמאי אורי אומנותי, והיה למעשה הפעם הראשונה בה ההרכב פנה באופן מפורש לילדים. כשנה לאחר מכן, בכסלו ה'תשע"ח (נובמבר 2017), העלה ההרכב מחזמר חדש שנקרא "הדייג ודג הזהב – בית ספר למשאלות".

ב-2 באפריל 2017 העלו סרטון לקראת פסח העוסק באופן סאטירי בעוגיית הקוקוס שאוכלים בפסח, השיר מבוסס על הלחן של השיר "זהב" של סטטיק ובן-אל תבורי. נכון לחודש תשרי תשפ"ד (אוקטובר 2025) יש לסרטון יותר מ-1,300,000 צפיות.

באוגוסט 2017 העלה ההרכב סדרת רשת בשם "ישיבת הנהלה", המתארת ישיבות ניהול של ועד בית כנסת. בסדרה משתתפת, נוסף על חברי ההרכב, גם השחקנית שרלין חזיזה, וכן בפרק השני הופיע בה השחקן אסף אשתר בהופעת אורח. בפרק השביעי, שבעיקר מכיל פארודיה על פוליטיקה, הופיע בצלאל סמוטריץ' בהופעת אורח. באפריל 2020 יצא פרק חדש הנקרא "תראו מי שמדבק", המתאר ישיבה ב"זום".
ממוזער|222x222 פיקסלים|המחזמר מערת האוצר
בספטמבר 2017 יצא אלבום בהשתתפות ההרכב ואמנים שונים נוספים שנקרא אולי בשבת יזרקו סוכריות והכיל שירי ילדים שכתב אורי אורבך. ההרכב השתתף בחלק מהשירים באלבום, וכן הנחה את ערב ההשקה שלו.

בנובמבר 2018 העלה ההרכב מחזמר נוסף לכל המשפחה, השלישי במספר, שנקרא "מערת האוצר".

בפברואר 2019 הודיע ההרכב על סיום הצגת המופע השני ("אנדרדוס 2"), והשקת המופע השלישי שנקרא "אנדרדוס – גברים שהשתיקה יפה להם".

ב-14 באפריל 2019, פרסם ההרכב קליפ פארודי בשם "הקטניות שלך", על בסיס השיר של עומר אדם "חברות שלך", לגבי הפערים בין אלו שלא אוכלים קטניות בפסח לאלו שכן. נכון לאוקטובר 2025 יש לשיר מעל ל-1,000,000 צפיות.

בנובמבר 2019 העלה ההרכב את המחזמר הרביעי שלו, שנקרא "הרפתקה בחלל".

בתקופת התפרצות נגיף הקורונה בישראל ובעולם העלו אנדרדוס מספר מערכונים בזמן קצר, שרובם מדברים על הקורונה: "תראו מי שמדבק", "שרים בקורונה" "המדריך למתפלל בתקופת הקורונה" והשירים "אצלי הכל בסגר" ו"אח שלי מתחסן". מערכונים נוספים שיצאו בזמן הקורונה (ללא קשר) הם: "מכת דם", "מר פודלמן – התעודה", "הבן הרביעי מארח", "חד גדיא", "ל"ג בעומר בקורונה", "ריבונות", וירושלים שרים עצמאות. הם גם העלו את המופע "חלומות במגירה" המלא ובחינם ביוטיוב.

בנוסף הם יצרו בשיתוף ערוץ tov את התחרות "הדבר הטוב הבא", תחרות מצחיקי הציונות הדתית.

ב-2021 יזמו אנדרדוס את הקמת ההרכב הקומי הנשי "שלושתרבעי" (רותם רייף, שרי תורג'מן וצוריה נעים) היוצר, בדומה לאנדרדוס, סרטונים קומיים על נושאים דתיים ואוניברסליים.

בנובמבר 2022 העלה ההרכב את המחזמר החמישי, "הרפתקאות האביר פומפדור". כמו במחזות הקודמים חברי ההרכב כתבו גם את המחזה הזה, אבל הפעם לראשונה בנוסף אליהם צורפו שחקנים נוספים: אסי צובל ויהונתן רוזנהק.

בדצמבר 2022 פרסם ההרכב את המופע הראשון ואת המחזמר השני, "הדייג ודג הזהב", ביוטיוב, ונכון לאוקטובר 2025 יש לו 80,000 צפיות.

בינואר 2023 פרסם ההרכב את השיר "מזל טוב נהוראי". והעלה כמה קטעים מתוך מופע המערכונים "אנדרדוס חי". בפברואר 2023 פרסם ההרכב את המחזמר השלישי, "מערת האוצר" ביוטיוב, ונכון לאוקטובר 2025 יש לו 211,000 צפיות. במרץ 2023 פרסם ההרכב את המופע השני ביוטיוב ונכון לאוקטובר 2025 יש לו 269,000 צפיות. ב-8 באוקטובר 2023 יום אחרי תחילת מלחמת חרבות ברזל פרסם ההרכב ביוטיוב את המחזמר הרביעי, "הרפתקה בחלל" ונכון לאוקטובר 2025 יש לו יותר מ-142,000. בחנוכה 2024 הציגו את המחזמר "המסע לארץ איבוד" יחד עם אסי ויהונתן. בחנוכה 2025 המשיכו את שיתוף הפעולה עם אסי ויהונתן והעלו יחד את המחזמר "אגדת גלידה".

 תוכן הסרטונים 
המערכונים עוסקים בסיטואציות מהווי החיים בציבור הדתי לאומי. כל סרטון נפתח או נסגר בסמליל של כלב עם כיפה בפה, ונשמעות מספר נביחות. בדרך כלל הסרטון מכיל מערכון בודד, אך לעיתים הוא מכיל רצף של קטעים המכונה: "דיבוק". בסיום חלק מהסרטונים מופיעה פרפרזה הומוריסטית של משפט ידוע מן המקורות. במספר סרטונים שונה המבנה שלהם, בהקשר לתוכן שהציגו (פורים לא נעים, אחלה חסודה, פינג פונג).

על אף שהסרטונים עוסקים רבות בהומור על החיים הדתיים, חברי ההרכב מדגישים שהכוונה היא לא לצחוק על הדת. לדבריהם,  בראיון לערוץ 7, מתן צור, חבר ההרכב, אמר:  בראיון לעיתון בשבע, הבהיר נדב נוה את הקווים האדומים של הקבוצה: 

 דמויות בולטות 
 מר פודלמן (נדב נוה) - מככב במספר מערכונים  המציגים התמודדויות אילמות שלו עם מצבים דתיים מוקצנים. לדוגמה= מציאת בשבת שטר כסף הנחשב מוקצה, אור במקרר בשבת, טלפון שבטעות הכניס לכיס מתוך הרגל בשבת.
 ליימך שטוץ (יאיר יעקבי)
 מר מסעוד (אשר בן אבו)
 פריינטה הדרשן (מתן צור)

 ישיבת הנהלה 
 יונתן (יאיר יעקבי)
 חיים (נדב נוה)
 הרב יגאל (אשר בן אבו)
 מנשה (מתן צור)
 עלמה (שרלין חזיזה)

 שירים ופרודיות שביצעו 
שם השירשירי מקורתאריך העלאההערותאחלה חסודהאחלה חמודה של בני בשן 2 באוגוסט 2012אחת בלילה (שיר מזמור לחנוכה)Hey There Delilah של פליין וייט טיז30 בנובמבר 2013שיר הסמס50 Ways to Say Goodbye של Train20 בפברואר 2014דברים ששווה לשתףבתוך נייר עיתון של טיפקס21 בספטמבר 2014בשיתוף עם עזר מציוןנפרגן לוEye of the Tiger של סורבייבר4 בדצמבר 2014מתוך המערכון "שוקי בלבואה", אך יצא גם בנפרדסנדליםChandelier של הזמרת האוסטרלית סיהומתנות של אביתר בנאי6 באוגוסט 2015מתלבטHaven't Met You Yet  של מייקל בובלה 4 בפברואר 2016שחקנית ראשית: תמר אלקןמזרוחניקIronic של אלאניס מוריסט15 באוגוסט 2016בקליפ מופיע אורי ורדקוקוסזהב של סטטיק ובן אל2 באפריל 2017שבויים בהייטקשרוטים של סאבלימינל ועדן גבאי30 באוקטובר 2017אולי נוותר (בלדה כשרה לפסח)אולי נדבר של נדב גדג'25 במרץ 2018תעשה מצווהקומסי קומסה של סטפן לגר1 באוגוסט 2018בחוף הנפרדשיר מקורי של אשר בן אבו22 באוגוסט 2019הקטניות שלךחברות שלך של עומר אדםושני משוגעים של עומר אדם14 באפריל 2019רוצה בואש (קליפ לפורים)טיסה 5325 של משה פרץ3 במרץ 2020אצלי הכל בסגר (ביט של קורונה)אצלי הכל בסדר של ג'וזי כץ19 במרץ 2020אח שלי מתחסןאח שלי מתחתן של דולי ופן ומוש בן ארי29 בדצמבר 2020נרדם לפני צפוןMood של 24kGoldn ואיאן דיור 22 במרץ 2021בשיתוף רנן רובין מצמד ילדמזל טוב נהוראיMamma Mia של אבבא21 בינואר 2023במקור הוקרן במהלך המופע "גברים שהשתיקה יפה להם"שיר לחתונהשיר חתונה 1עולה עולה של יזהר כהן25 ביולי 2013סדרת שיר חתונהשיר חתונה 2אם אתה בסביבה של אריק סיני18 ביוני 2015שיר חתונה 3כל הכבוד של יהורם גאון10 במאי 2018שיר חתונה 4i wanna it that way של בקסטריט בויז5 בפברואר 2023

 השפעה 
סרטוני הקבוצה הפכו לפופולריים, ובמיוחד בציבור הדתי לאומי, והביטוי "אחלה חסודה" הפך לשגור בפיהם של רבים.

בין הביטויים להשפעת הקבוצה, היו ממים וקומיקסים שנעשו עליה, ציונים לשבח וגרסאות כיסוי לסרטונים שלה.

המאייר אור רייכרט הקדיש להרכב קריקטורה, על בסיס תמונה מאחד הסרטונים שלהם, המציגה את חברי הקבוצה בצורה דומה לציור "הסעודה האחרונה".

המגזין מוצש דירג ב-2013 את ההרכב במקום ה-27 ברשימת "100 האנשים שעושים לנו את המגזר" (רשימת 100 האנשים המשפיעים ביותר במגזר הדתי לאומי).

בסקר שערך העיתון שביעי נבחר ההרכב במקום הראשון ב"מצעד השנה" בקטגוריית הסטנדאפ לשנת 2014.

במסגרת "נבחרי שנת תשע"ז במוזיקה" של אתר סרוגים נבחר ההרכב להרכב השנה.

בסוף שנת 2022 נערך במועדון הגולה ערב מחווה להרכב לרגל העשור להיווסדו.

 ביקורות 
בעקבות המופע שהקבוצה העלתה ב-9 בפברואר 2013 זכתה הקבוצה לביקורות נלהבות.

העיתונאית אמילי עמרוסי, שנכחה במופע ב-9 בפברואר 2013, ציינה בדף הפייסבוק שלה: .

גם העיתונאי חנוך דאום נכח בהופעה. ברשמיו לאחר ההופעה כתב דאום בדף הפייסבוק שלו: .

המופע זכה לביקורות נלהבות גם מהאתר כיפה, הסופרת ליאת רוטנר, המגזין מוצש והעיתונאי אבי סגל.

 קישורים חיצוניים 










 צביה פריגה לוק, חברי אנדרדוס רוצים להספיק לישון, באתר "דתילי", 19 בפברואר 2013
 עידו קינן, יצחק אבינו, באתר "המוסף", 21 בפברואר 2013
 משה גלנץ, מדוס לאנדרדוס ראיון מרובע, אתר "מורשת", 27 ביוני 2013

 , 21 בדצמבר 2015





 הערות שוליים 

קטגוריה:להקות בידור ישראליות
קטגוריה:יוטיוברים ישראלים
קטגוריה:ציונות דתית